Specialiųjų pirkimo sąlygų priedas Nr. 7
„Sutarties projektas“

RANGOS SUTARTIS
Vilnius, data ir reg. Nr. [nurodoma metaduomenyse]

[teisinė forma] [pavadinimas], juridinio asmens kodas [kodas], kurios registruota buveinė yra [adresas], duomenys apie įmonę kaupiami ir saugomi [nurodyti], atstovaujama [pareigos, vardas, pavardė], veikiančio(-ios) pagal [dokumentas, kurio pagrindu veikia asmuo] (toliau – Rangovas), ir
Vilniaus universitetas, juridinio asmens kodas 211950810, PVM mokėtojo kodas LT119508113, registruotas Lietuvos Respublikos juridinių asmenų registre adresu Universiteto 3, Vilnius, LT-01513, atstovaujama kanclerio Raimundo Balčiūnaičio, veikiančio pagal Vilniaus universiteto rektoriaus 2025-04-01 įgaliojimą Nr. RI-86, (toliau – Užsakovas), 
toliau Rangovas ir Užsakovas kiekvienas atskirai gali būti vadinami „Šalimi“, o abu kartu – „Šalimis“,
vadovaujantis viešojo pirkimo „VILNIAUS UNIVERSITETO PASTATŲ KOMPLEKSO ŠV. JONO KRIKŠTYTOJO IR ŠV. JONO APAŠTALO IR EVANGELISTO BAŽNYČIOS STOGO TVARKYBOS DARBAI, PIRKIMO NR. 977/2024/TVPC“, CVP IS pirkimo numeris ____ (toliau – Pirkimas) rezultatais susitarė dėl toliau išvardytų sąlygų ir sudarė šią rangos sutartį (toliau – Sutartis).

1. SUTARTIES DALYKAS, KAINA, KAINODAROS TAISYKLĖS
1.1. Rangovas įsipareigoja Sutarties galiojimo laikotarpiu atlikti Vilniaus universiteto pastatų komplekso Šv. Jono Krikštytojo ir Šv. Jono apaštalo ir evangelisto bažnyčios (u. k. KVR 26848), Vilniaus miesto sav., Senamiesčio sen., Vilniaus m., Šv. Jono g. 12, stogo tvarkybos (restauravimo, remonto) I, II, III, IV etapo darbus, nurodytus šioje Sutartyje ir Sutarties priede Nr. 1 „Techninė specifikacija“ su priedais (toliau – Darbai), o Užsakovas įsipareigoja sudaryti Rangovui būtinas sąlygas Darbams atlikti, priimti tinkamai ir laiku atliktus Darbus (jų rezultatą) ir sumokėti už juos Sutartyje ir jos prieduose nustatyta tvarka ir terminais.
1.2. Darbai privalo atitikti Sutarties, Sutarties priede Nr. 1 „Techninė specifikacija“ ir jos prieduose, Sutarties priede Nr. 2 „Tiekėjo pasiūlymas (įskaitant Darbų ir medžiagų kiekių žiniaraščius)“ ir Lietuvos Respublikos teisės aktų, taikytinų Darbams, nustatytus reikalavimus. 
1.3. Pradinės Sutarties vertė (maksimali vertė) yra 1 500 000,00 (vienas milijonas penki šimtai tūkstančių eurų ir 00 ct) Eur be pridėtinės vertės mokesčio (toliau – PVM). PVM sudaro 315 000,00 (trys šimtai penkiolika tūkstančių ir 00 ct) Eur. Sutarties kaina yra 1 815 000,00 (vienas milijonas aštuoni šimtai penkiolika tūkstančių eurų ir 00 ct) Eur su PVM.  
1.4. Šiai Sutarčiai taikoma fiksuoto įkainio kainodara – numatytų Darbų įkainiai yra nurodyti Sutarties priede Nr. 2 „Tiekėjo pasiūlymas (įskaitant Darbų ir medžiagų kiekių žiniaraščius)“;
1.5. Sutarties priede Nr. 2 „Tiekėjo pasiūlymas (įskaitant Darbų ir medžiagų kiekių žiniaraščius) yra nurodyti preliminarūs Darbų kiekiai. Užsakovas perka Darbus pagal poreikį Sutarties priede Nr. 2 „Tiekėjo pasiūlymas (įskaitant Darbų ir medžiagų kiekių žiniaraščius) nurodytais įkainiais.
1.6. [bookmark: _Hlk165887851]Užsakovas neįsipareigoja pasiekti pradinės Sutarties vertės, nurodytos Sutarties 1.3. punkte, ir už Darbus atsiskaitys pagal faktinį atliktų Darbų kiekį. Užsakovas galės įsigyti mažesnį arba didesnį Darbų kiekį nei yra numatytas preliminarus Darbų kiekis pridedame Sutarties priede Nr. 2 „Tiekėjo pasiūlymas (Darbų ir medžiagų kiekių žiniaraštis)“. Tokie Darbų kiekio pokyčiai, neviršijantys pradinės Sutarties vertės, nebus laikomi Sutarties pakeitimu.
1.7. Į Darbų įkainius yra įtraukti visi mokesčiai, medžiagų kaina, įranga ir mechanizmai, reikalingi atlikti Darbams, ir visos Rangovo būtinos išlaidos, susijusios su tinkamu Darbų atlikimu ir kitų įsipareigojimų pagal šią Sutartį įvykdymu.
1.8. Bet kuri Sutarties Šalis Sutarties galiojimo metu turi teisę inicijuoti Sutarties kainos / Darbų įkainių, numatytų Sutarties priede Nr. 2 „Tiekėjo pasiūlymas (Darbų ir medžiagų kiekių žiniaraštis)“, peržiūrą (keitimą). Sutarties (Darbų) kaina / įkainiai, nurodyti Sutarties 1.3. punkte ir Sutarties priede Nr. 2 „Tiekėjo pasiūlymas (Darbų ir medžiagų kiekių žiniaraštis)“, gali būti perskaičiuojami šiais atvejais: pasikeitus PVM tarifui bei atsižvelgiant į statybos kainų lygio kitimą.
1.10.	Sutarties kainos ir Darbų įkainių perskaičiavimas pasikeitus PVM tarifui:
1.10.1.	Sutarties vykdymo metu teisės aktais pakeitus Darbams taikomą PVM tarifą Sutarties kaina ir Darbų įkainiai su PVM atitinkamai didinami arba mažinami. 
1.10.2.	Nauji Darbų įkainiai su PVM apskaičiuojami prie Darbų įkainio be PVM pridedant naujo tarifo PVM (Darbų įkainis be PVM nekeičiamas).
1.10.3.	Sutarties kainos perskaičiavimo formulė pasikeitus PVM tarifui: 

[image: ] 
[image: ]- perskaičiuota Sutarties kaina (su PVM) 
[image: ]- Sutarties kaina (su PVM) iki perskaičiavimo 
P –   atliktų Darbų kaina (su PVM) iki perskaičiavimo 
[image: ]- senas PVM tarifas (procentais) 
[image: ]- naujas PVM tarifas (procentais).

1.10.4. Perskaičiuota Sutarties kaina ir Darbų įkainiai įforminami susitarimu, kuris tampa neatskiriama Sutarties dalimi, ir turi būti taikomi nuo naujo PVM įvedimo datos (nepriklausomai nuo to, kada pasirašytas susitarimas). Nei viena iš Šalių neturi teisės atsisakyti pasirašyti tokio susitarimo be pagrįstų priežasčių.
1.11. Sutarties kainos / Darbų įkainių perskaičiavimas atsižvelgiant į statybos kainų lygio kitimą:
1.11.1. duomenys, kuriais remiamasi vertinant kainų lygio kitimą: Valstybės duomenų agentūros interneto svetainėje http://osp.stat.gov.lt/ skelbiamas indeksas „Pastatų remonto sąnaudų elementų kainų indeksai“ (toliau – Indeksas);
1.11.2. Sutarties kaina, nurodyta Sutarties 1.3. p. ir Sutarties priede Nr. 2 „Tiekėjo pasiūlymas (įskaitant Darbų ir medžiagų kiekių žiniaraščius)“ nurodyti Darbų įkainiai, gali būti perskaičiuojami ne dažniau kaip kas 12 (dvylika) mėnesių (pirmasis perskaičiavimas ne anksčiau kaip praėjus 12 (dvylikai) mėnesių nuo Sutarties įsigaliojimo dienos), jeigu Indekso reikšmė pakinta daugiau kaip 0,05 per bet kurį Darbų vykdymo laikotarpį;
1.11.3. Sutarties priede Nr. 2 „Tiekėjo pasiūlymas (įskaitant Darbų ir medžiagų kiekių žiniaraščius)“ nurodyti Darbų įkainiai perskaičiuojami dėl Indekso pokyčio,  padauginant pagal Sutartį neišpirktų Darbų įkainių vertes iš Indekso pokyčio koeficiento (P), kuris apskaičiuojamas pagal toliau nurodytą formulę:
P = Ln/Lo;  
čia:  
P – Indekso pokyčio koeficientas;  
Ln – paskutinis skelbiamas kainos Indeksas kreipimosi dėl įkainių perskaičiavimo dieną;  
Lo – bazinės kainos indeksas (pasiūlymų pateikimo termino pabaigos mėnesio ar paskutinio perskaičiavimo dieną skelbtas indeksas).

1.11.4. Sutarties kaina, nurodyta Sutarties 1.3. punkte perskaičiuojama pagal žemiau nurodytą formulę:
Perskaičiuota Sutarties kaina su PVM = PD+((SK – PD)* P  
Kai:  
PD – iki prašymo pateikimo Užsakovo atliktų Darbų vertė su PVM;  
SK – perskaičiavimo metu galiojanti Sutarties kaina su PVM;  
P – Indekso pokyčio koeficientas.

1.11.5.  Jei Sutarties kaina buvo peržiūrėta pagal Sutartyje nurodytas peržiūros sąlygas, atitinkamai patikslinama (didėja arba mažėja) pradinės Sutarties vertė.
1.11.6. Perskaičiuoti Darbų įkainiai ir Sutarties kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip. Už Darbus, atliktus iki susitarimo dėl įkainių perskaičiavimo pasirašymo dienos, Užsakovas apmoka taikant iki tol galiojusius įkainius, o už Darbus, atliktus po susitarimo pasirašymo dienos, Rangovui bus apmokama taikant po perskaičiavimo apskaičiuotus įkainius. Jeigu Darbų atlikimas vėluoja dėl Rangovo kaltės, uždelstų Darbų kaina / įkainiai nėra perskaičiuojami dėl kainų lygio kilimo (t. y. negali būti didinami).
1.11.7. Sutarties kainos / Darbų įkainių perskaičiavimas įforminamas Šalių pasirašomu papildomu susitarimu. Nei viena iš Šalių neturi teisės atsisakyti pasirašyti tokio susitarimo be pagrįstų priežasčių.

2. DARBŲ ATLIKIMO TERMINAI
2.1. Visi su Užsakovu suderinti Darbai pagal Sutartį ir Sutarties priedą Nr. 1 „Techninė specifikacija“ su priedais turi būti atlikti ne vėliau kaip per 24 (dvidešimt keturis) mėnesius nuo Sutarties įsigaliojimo. Konkretus Darbų vykdymo grafikas turi būti suderintas su Užsakovu kaip nurodyta Sutarties 4.2 punkte.
2.2. Darbų atlikimo tvarka, kiekiai ir (ar) apimtis, Darbų sąmata, apskaičiuota pagal Šalių suderintus kiekius ir (ar) apimtį, ir Sutarties priedą Nr. 2 „Tiekėjo pasiūlymas (įskaitant Darbų ir medžiagų kiekių žiniaraščius)“, poreikiai, Darbų pradžia bei Darbų vykdymo grafikas turi būti raštu (pvz., elektroniniu paštu) arba žodžiu (patvirtinant tai elektroniniu paštu) suderinti su Užsakovo atstovu prieš pradedant Darbų vykdymą.
2.3. Darbų vykdymo metu Darbų vykdymo grafikas gali būti keičiamas dėl Darbų apimčių pasikeitimo (pvz.: atsiradus papildomiems nenumatytiems darbams) ir Sutartyje numatytų terminų sustabdymo / pratęsimo, taip pat dėl kitų aplinkybių, kurių nebuvo galima numatyti iki Pirkimo paskelbimo. Darbų vykdymo grafiko keitimas atliekamas Šalims pasirašant papildomą susitarimą prie šios Sutarties.
2.4. Darbų pabaiga yra laikomas momentas, kai Rangovas tinkamai atlieka visus Sutartyje ir jos prieduose nurodytus Darbus, o Užsakovas pasirašo galutinį Darbų priėmimo–perdavimo aktą šioje Sutartyje nustatytomis sąlygomis ir tvarka.
2.5. Rangovas turi teisę netrukdomas vykdyti Darbus iki Darbų terminų pabaigos. 
2.6. Rangovas turi teisę į Darbų atlikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Rangovas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Rangovas negalėjo iš anksto numatyti. Aplinkybės, kuriomis grindžiama būtinybė pratęsti Darbų atlikimo terminą, jokiu būdu negali priklausyti nuo Rangovo. Kiekvienu tokiu atveju, Rangovas raštu nedelsdamas, bet ne vėliau kaip per 3 (tris) darbo dienas apie tai praneša Užsakovui, pateikdamas minėtų aplinkybių egzistavimo įrodymus. Nurodytas aplinkybes vertina Užsakovas. Užsakovui sutikus, Darbų atlikimo terminas gali būti pratęsiamas tik minėtų aplinkybių egzistavimo laikotarpiui bet ne ilgiau nei 3 (trims) mėnesiams. Terminas gali būti skaidomas dalimis, tačiau bendras terminas negali būti ilgesnis nei 3 (trys) mėnesiai. Į šį terminą neįskaičiuojami Darbų atlikimo termino pratęsimai, atlikti Sutarties 5.2.1. punkte nurodytomis aplinkybėmis.
2.7. Jeigu atsiranda žemiau išvardytos aplinkybės (įskaitant, bet neapsiribojant), kurios trukdo vykdyti Darbus ar jų dalį, Rangovas turi teisę į Darbų atlikimo termino, nurodyto Sutarties 2.1 punkte pratęsimą, kaip nurodyta šiame skyriuje:
2.7.1. dėl valdžios institucijų sprendimų ar kitų aplinkybių susidaro darbuotojų ar Darbų atlikimui reikiamų medžiagų ir/ar kitų priemonių trūkumas, kurio profesionalus ir patyręs statybos darbų rangovas objektyviai negalėjo numatyti Pirkimo metu iki pasiūlymų pateikimo termino pabaigos;
2.7.2. Darbų vėlavimą sąlygoja valdžios institucijų, energijos ar vandens tiekėjų sprendimai, veiksmai arba neveikimas, su sąlyga, kad Rangovas kruopščiai laikėsi / laikosi nustatytų valdžios institucijų, energijos ir vandens tiekėjų nustatytų procedūrų ir terminų;
2.7.3. Darbų vėlavimą sąlygoja Užsakovo, Užsakovo personalo ar trečiųjų asmenų, už kuriuos Rangovas neatsako, sprendimai, veiksmai arba neveikimas.
2.8. Jei Šalys Sutartyje nustatyta tvarka susitaria dėl Darbų termino pratęsimo, tokiu atveju Šalys privalo sudaryti rašytinį papildomą susitarimą prie Sutarties, kuris yra neatskiriama Sutarties dalis. 

3. UŽ SUTARTIES VYKDYMĄ ATSAKINGI ASMENYS
3.1. Sutarties Šalys susirašinėja lietuvių kalba. Visi užsakymai, pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra pateikti žemiau nurodytais kontaktais:
	
	Užsakovo atstovas
	Rangovo atstovas

	Vardas, pavardė
	
	

	 Adresas
	
	

	Telefonas
	
	

	El. paštas
	
	


3.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 (penkias) darbo dienas ir atskiras Sutarties pakeitimas dėl šios priežasties nėra atliekamas.
3.3. Darbų priėmimo-perdavimo aktą ir (ar) kitą pagal Sutartyje numatytą pasirašyti dokumentaciją iš Užsakovo pusės turi teisę pasirašyti Sutarties 3.1. punkte nurodytas ar kitas tinkamai įgaliotas Užsakovo atstovas.
3.4. Užsakovas (Rangovas) gali pakeisti Sutarties 3.1. punkte nurodytą savo atstovą ir (arba) paskirti kitą (-us) savo atstovą (-us) Sutartyje nurodytų Užsakovo (Rangovo) atstovui deleguotų funkcijų atlikimui apie tai iš anksto informuodamas Rangovą (Užsakovą) ne vėliau, kaip prieš 5 (penkias) darbo dienas. Apie įgalioto asmens, atsakingo už Sutarties vykdymą, pasikeitimą Užsakovas (Rangovas) informuoja Rangovą (Užsakovą) Sutarties 3.1. punkte nurodytu el. paštu ir atskiras Sutarties pakeitimas dėl šios priežasties nėra atliekamas.
4.  RANGOVO TEISĖS IR ĮSIPAREIGOJIMAI
4.1. Rangovas turi atlikti Darbus savo rizika, medžiagomis ir savo techninėmis darbo priemonėmis per Sutartyje nustatytą Darbų atlikimo terminą.
4.2. [bookmark: _Hlk210734136]Rangovas raštu (pvz., elektroniniu paštu) ne vėliau kaip per 14 (keturiolika) kalendorinių dienų po Sutarties įsigaliojimo privalo parengti, pateikti ir suderinti su Užsakovu kalendorinį Darbų vykdymo grafiką. Užsakovas, gavęs Darbų vykdymo grafiką, ne vėliau kaip per 5 (penkias) darbo dienas jį patvirtina raštu (pvz., elektroniniu paštu) arba raštu (pvz., elektroniniu paštu) pateikia pastabas ir nurodo terminą per kurį Darbų vykdymo grafikas turi būti pakoreguotas. 
4.3. Rangovas turi užtikrinti pirkimo objektui taikytinų įstatymų ir normatyvinių statybos dokumentų laikymąsi, darbo saugumą remontuojamame objekte, objekto priešgaisrinę, aplinkos ir materialinių vertybių apsaugą. 
4.4. Rangovas turi Darbų vykdymui reikalingomis medžiagomis / įrengimais / mechanizmais apsirūpinti laiku ir Darbams atlikti naudoti teisės aktų nustatyta tvarka sertifikuotas medžiagas, dirbinius, gaminius ir įrengimus, taip pat užtikrinti tinkamą statybinių medžiagų priėmimą, tikrinti jų atitikties dokumentus, organizuoti statybinių medžiagų, statybos technikos apsaugą ir taupų naudojimą, atsakyti už medžiagų kokybę, atliekant Darbus savo medžiagomis ir savo priemonėmis, statybų veiklą reglamentuojančių teisės aktų nustatytais atvejais ar Užsakovui pareikalavus pateikti medžiagų pavyzdžius, jų išbandymo rezultatus (sertifikatus).
4.5. Rangovas turi tinkamai atliktus Darbų rezultatus perduoti Užsakovo atstovui, privalo dalyvauti Darbų pridavimo procese ir pasirašyti atliktų Darbų aktus.
4.6. Užsakovui pareikalavus, Rangovas privalo raštu arba žodžiu pateikti ataskaitą apie Darbų eigą bei dokumentus, susijusius su Darbais.
4.7. Užsakovui pareikalavus, Rangovas įsipareigoja kartu su atliktų Darbų aktu pateikti atliktų Darbų išpildomąją schemą / nuotrauką. Schema / nuotrauka turi būti tęstinė, papildoma atliktais einamojo mėnesio darbų kiekiais kita spalva ar žymėjimu.
4.8. Rangovas privalo užtikrinti, kad atliekant Darbus nebūtų sugadintos esamos konstrukcijos, apdaila ar inžinerinės sistemos, privalo saugoti Darbų atlikimo vietoje ir šalia jos esančius įrenginius ir aplinką, o juos užteršęs ir (ar) sugadinęs, privalo sutvarkyti / pataisyti arba padengti dėl to atsiradusius tiesioginius Užsakovo nuostolius.
4.9. Rangovas turi užtikrinti, kad objekto statybos vadovas, Darbų vykdymo metu nuolat būtų statybvietėje bei organizuotų tinkamą Darbų atlikimą. Jei Rangovas objekto statybos vadovu Sutarties vykdymo metu paskirs kitą asmenį (įskaitant laikino pavadavimo atvejus), Rangovas privalo nedelsiant (bet kuriuo atveju ne vėliau kaip tą dieną, kurią pakeistas objekto statybos vadovas pradės eiti pareigas) raštu (pvz., el. paštu) informuoti (nurodyti vardą, pavardę ir kontaktinius duomenis) Užsakovą ir pateikti jo kvalifikaciją patvirtinančius dokumentus.
4.10. Rangovas įsipareigoja užtikrinti, kad Sutarties vykdymo laikotarpiu jis ir (ar) jo pasitelkiami subrangovai Darbus atliks, taikydami aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais. Rangovui nesilaikant šio reikalavimo taikoma 100 (vieno šimto eurų ir 00 ct) Eur bauda už kiekvieną nustatytą pažeidimo atvejį.
4.11. Rangovas įsipareigoja atlikti Darbus laikydamasis visų, Darbams taikytinų, statybą, aplinkosaugą, priešgaisrinę, bei darbų saugą ir higienos bei kokybės reikalavimus reglamentuojančių teisės aktų reikalavimų, vadovaudamasis Sutarties dokumentais, projektine dokumentacija ir gamybinių pasitarimų protokolais. 
4.12. Rangovas įsipareigoja duomenis apie visus atliktus Darbus pildyti elektroniniame statybos darbų žurnale.
4.13. Užsakovui pareikalavus, Rangovas įsipareigoja pateikti Darbams naudojamų medžiagų, įrenginių, detalių ir kitokių konstrukcijų sertifikatus ir deklaracijas, leidžiančius konkrečias medžiagas ar įrenginius naudoti Lietuvos Respublikoje.
4.14. Rangovas privalo dalyvauti Užsakovo organizuojamuose (jei organizuojama) gamybiniuose pasitarimuose, o neatvykus per 1 (vieną) darbo dieną patvirtinti įvykusiame pasitarime surašytą Darbų vykdymo protokolą arba raštu pateikti pastabas. Darbų vykdymo protokolo nepatvirtinimas laiku ir pastabų nepateikimas reiškia, kad Rangovas sutinka su Darbų vykdymo protokolu ir įsipareigoja jį vykdyti. Neatvykus į pasitarimą ir apie tai iš anksto raštu neįspėjus Užsakovo, taip pat nevykdant protokole nurodytų įsipareigojimų Užsakovas taiko įspėjimą, nereaguojant į įspėjimą Rangovui taikoma 100 (vieno šimto eurų ir 00 ct) Eur bauda už kiekvieną nustatytą reikalavimo pažeidimo atvejį.
4.15. Rangovui vėluojant baigti Darbus ir (arba) darbų etapą pagal Šalių suderintą Darbų vykdymo grafiką ir Užsakovui raštu pareiškus dėl to pretenziją, Rangovas įsipareigoja organizuoti darbų vykdymą 24 (dvidešimt keturias) valandas per parą, septynias dienas per savaitę.
4.16. Rangovas privalo bendradarbiauti su kitais rangovais, kurių atliekami darbai yra susiję su Rangovo atliekamais Darbais, dėti visokeriopas pastangas, kad jo atliekamus Darbus būtų galima tinkamai suderinti su kitų rangovų atliekamais darbais. Rangovas privalo raštu informuoti Užsakovą apie aplinkybes, kurios trukdo ir (ar) gali trukdyti tinkamai vykdyti Sutartį, nedelsiant bet ne vėliau nei per 1 (vieną) darbo dieną, po to kai jis apie jas sužinojo. Rangovas neturi teisės savarankiškai duoti nurodymus kitiems rangovams dėl kilusių aplinkybių. Visas su kitais rangovais susijusias aplinkybes, nepriklausančias nuo Rangovo ir trukdančias tinkamai vykdyti Rangovo sutartinius įsipareigojimus, sprendžia Užsakovas. 
4.17. Iki galutinio Darbų perdavimo–priėmimo akto pasirašymo, Rangovas turi likviduoti ir išvežti iš objekto jį reklamuojančią atributiką, jam priklausančius laikinus statinius ir šiukšles bei šiukšlių konteinerius.
4.18. Šiukšles, įpakavimo medžiagas ir kitas atliekas Rangovas privalo sutvarkyti ne vėliau kaip iki pamainos pabaigos ir išnešti jas į tam skirtus konteinerius. Šiukšlės ir atliekos turi būti rūšiuojamos. Statybinės šiukšlės turi būti iš karto pašalinamos iš kelių, praėjimų ir teritorijos. Baigus darbą, prieš perduodant Užsakovui, Rangovas privalo išvalyti ir perduoti tvarkingas patalpas arba statybos aikštelę. Nesilaikant šio punkto reikalavimo Rangovui taikomas įspėjimas, nereaguojant į įspėjimą Rangovui taikoma 100,00 (vieno šimto eurų ir 00 ct) Eur dydžio bauda už kiekvieną nustatytą reikalavimo pažeidimo atvejį. 
4.19. Jei Rangovas nustato, kad projektas yra neišsamus, klaidingas ar turi kitų trūkumų, Rangovas nedelsiant apie tai raštu (pvz., el. paštu) turi informuoti Užsakovą. Paaiškėjus aplinkybėms, kad negalima tęsti Darbų be papildomos projektinės dokumentacijos, Sutartis yra stabdoma ir rengiamas patikslinimas pagal poreikį (darbo brėžiniai, Projekto laida ar kita dokumentacija).
4.20. Rangovas atsako, kad tarp jo ir jo samdomų darbuotojų bei kitų asmenų būtų tinkamai sudarytos ir galiotų reikiamos darbo, samdos, rangos ar kitos sutartys. Būtų priimti reikiami įsakymai ir kiti dokumentai, užtikrinantys tinkamą Rangovo pasitelktų asmenų darbą bei atsakomybes, taip pat šios Sutarties vykdymą. Užsakovas neatsako už jokius Rangovo ir jo pasitelktų asmenų veiksmus ar neveikimą, tarpusavio santykius. 
4.21. Rangovas privalo užtikrinti, kad Sutarties vykdymui būtų pasitelktas reikiamas darbuotojų kitų asmenų kiekis, kuris būtinas tinkamam Sutarties įvykdymui. 
4.22. Rangovas privalo užtikrinti ir kontroliuoti, kad visi statybvietėje esantys ir statybos darbus atliekantys asmenys turėtų skaidriai dirbančio asmens identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas, užtikrinti tinkamą į statybvietę patenkančių ir joje esančių asmenų identifikavimą.
4.23. Rangovas neturi teisės be atskiro išankstinio rašytinio Užsakovo sutikimo perduoti šioje Sutartyje numatytų Darbų / jų dalies vykdymo tretiesiems asmenims.
4.24. Statybvietėje iškilus nelaimingo atsitikimo ir (ar) avarijos pavojui, nepriklausomai nuo to, dėl kieno kaltės toks pavojus kilo, Rangovas privalo nedelsiant imtis visų priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus – dėti visas pastangas dėl to kilusios žalos sumažinimui, nepriklausomai nuo to, dėl kieno kaltės tai įvyko.
4.25. Rangovas ne vėliau kaip iki einamojo mėnesio 25 (dvidešimt penktos) dienos, privalo pateikti Užsakovui faktiškai per ataskaitini laikotarpį visiškai ir tinkamai atliktų Darbų perdavimo - priėmimo aktą. Kartu su pateikiamu atliktų Darbų perdavimo - priėmimo aktu Rangovas privalo pateikti visą faktiškai atliktų Darbų išpildomąją dokumentaciją, medžiagų deklaracijas, užpildytus žurnalus ir visus kitus dokumentus, susijusius su atliktais Darbais.
4.26. Rangovas turi savo rizika ir sąskaita per 10 (dešimt) darbo dienų ar kitą Užsakovo nustatytą protingą terminą nuo defekto (-ų) nustatymo dienos šalinti Sutarties 13.1. punkte nurodytu garantiniu laikotarpiu išryškėjusius Darbų defektus.
4.27. Rangovas turi raštu (pvz., elektroniniu paštu) nedelsiant informuoti Užsakovą apie Sutarties vykdymo metu paaiškėjusias aplinkybes, kurios iš anksto nebuvo numatytos ir kurios trukdo pabaigti Darbus laiku arba sukels objekto, kuriame atliekami Darbai, būklės suprastėjimą.
4.28. Rangovas pareiškia ir garantuoja, kad yra savo srities specialistas ir turi šiai Sutarčiai įvykdyti pakankamos patirties. Rangovui yra išduoti ir yra galiojantys visi privalomi atestatai, licencijos ir (ar) kiti dokumentai, kuriuos pagal Sutarties ir (ar) teisės aktų reikalavimus jis privalo turėti Darbų atlikimui.
4.29. Tuo atveju jei Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja, kad Sutartį vykdys tik tokią teisę turintys asmenys. Tokiu atveju Rangovas iki atitinkamų veiklų vykdymo pradžios Užsakovui turės pateikti atitinkamus dokumentus, įrodančius, kad Pirkimo Sutartį vykdys tik tokią teisę turintys asmenys.
4.30. Rangovas turi teisę gauti mokėjimus už atliktus Darbus su sąlyga, kad jis tinkamai vykdo Sutartį.
4.31. Rangovas turi kitas teises ir pareigas, nustatytas Sutartyje, Sutarties prieduose ir Lietuvos Respublikos teisės aktuose.

5. UŽSAKOVO TEISĖS IR PAREIGOS
5.1. Užsakovas turi teisę kontroliuoti ir techniškai prižiūrėti atliekamų Darbų eigą, apimtis ir kokybę, Rangovo naudojamų medžiagų / įrenginių kokybę, Darbų vykdymo grafiko laikymąsi.
5.2. Užsakovas turi teisę reikalauti Rangovo tam tikrą laiką nevykdyti Darbų dėl renginių ar kitų svarbių susidariusių situacijų ir (ar) veiklų (tokių kaip diplomų teikimas, koncertai ir pan.), kaip yra apibrėžta Sutarties priedo Nr. 1 „Techninė specifikacija“ 1 lentelės 11 punkte. Tokiu atveju Užsakovas privalo informuoti Rangovą raštu (pvz., el. paštu) nedelsiant nuo aplinkybių, dėl kurių Rangovas negalės vykdyti Darbų, paaiškėjimo, nurodant Darbų nevykdymo terminą. 
5.2.1. Jeigu atsirastų Sutarties priedo Nr. 1 „Techninė specifikacija“ 1 lentelės 11 punkte nenumatytų renginių ar kitų situacijų (tokių kaip laidotuvės, vestuvės, filmavimai ir pan.), dėl kurių Rangovas negalės vykdyti Darbų, kiekviena tokia Darbų nevykdymo diena bus fiksuojama (el. laškas, kuriuo pranešama Rangovui, išsaugomas) ir Darbų vykdymo terminas bus pratęsiamas atitinkamam dienų skaičiui. 
5.3. Užsakovas pastebėjęs nukrypimus nuo Sutarties sąlygų, ar kitus trūkumus, nedelsiant raštu (pvz., el. paštu arba žodžiu, patvirtinant tai raštu) praneša apie tai Rangovui. 
5.4. Jei Užsakovas nustato Darbų trūkumus, dėl kurių Darbų rezultato neįmanoma naudoti pagal numatytą paskirtį arba jei Rangovas Užsakovo nurodomų trūkumų nepašalina per Užsakovo nustatytą protingą terminą, tokiu atveju Užsakovas įgyja teise pasinaudoti Sutarties įvykdymo užtikrinimu ir turi teisę atsisakyti priimti Darbų rezultatą bei vienašališkai nutraukti Sutartį.
5.5. Užsakovas įsipareigoja priimti atliktus Sutartyje nustatytus reikalavimus atitinkančius Darbus (Darbų rezultatą) ir pasirašyti Darbų perdavimo–priėmimo aktą (-us) arba surašyti priėmimo metu nustatytus trūkumus per 3 (tris) darbo dienas nuo jo (-ų) pateikimo.
5.6. Užsakovas įsipareigoja laiku sumokėti už tinkamai atliktus kokybiškus Darbus pagal Sutarties sąlygas.
5.7. Užsakovas turi kitas teises ir pareigas, nustatytas Sutartyje ir jos prieduose bei Lietuvos Respublikos teisės aktuose.

6. DARBŲ PERDAVIMAS IR PRIĖMIMAS 
1. 
2. 
3. 
4. 
5. 
6. 
6.1. Atlikti Darbai perduodami ir priimami šioje Sutartyje nustatyta tvarka ir terminais.
6.2. [bookmark: _Hlk81828051]Rangovas pateikia Užsakovui tarpinį atliktų Darbų priėmimo–perdavimo aktą, kuriame nurodomi faktiškai per kalendorinį mėnesį atlikti Darbai (el. formatu), bei visą reikalingą dokumentaciją (be kita ko, išpildomąsias nuotraukas, paslėptų Darbų aktus, panaudotų medžiagų sertifikatus ir atitikties deklaracijas), parengtą pagal Pirkimo objektui taikytinų teisės aktų reikalavimus, ne vėliau kaip iki einamojo mėnesio 25 (dvidešimt penktos) dienos, o Galutinį Darbų priėmimo–perdavimo  aktą  (el. formatu) - prieš 5 (penkias) darbo dienas iki visų Darbų pabaigos, nurodytos Sutartyje. 
6.3. Šalys susitaria, jog tarpinio apmokėjimo sąskaitą už atliktus Darbus Rangovas įgyja teisę pateikti Užsakovui tik tuo atveju, kai atitinkamus Darbus, kurie nurodomi tarpiniame atliktų Darbų priėmimo–perdavimo akte, yra patvirtinęs Užsakovo atstovas savo el. parašu. 
6.4. Rangovas prieš perduodamas Darbus Užsakovui  privalo būti ištaisęs visus Darbų defektus,  pašalinęs Darbų saugos ir sveikatos, legalaus darbo, aplinkosaugos, priešgaisrinės saugos, darbo higienos ir visus kitus užfiksuotus pažeidimus, išsprendęs visus klausimus / problemas, užfiksuotas ir priskirtas Rangovo atsakomybei gamybinių pasitarimų protokoluose arba, jei to reikalavo Užsakovas, pateikęs priemonių planą, kaip bus sprendžiami tokie klausimai / problemos.
6.5. Tarpinių atliktų Darbų priėmimo–perdavimo aktų pasirašymas jokiomis aplinkybėmis nereiškia, jog atitinkami Darbai yra perduoti Užsakovui ir pastarajam tenka atsakomybė už atliktų Darbų rezultato sugadinimą ar žuvimą. Tarpiniai atliktų Darbų priėmimo–perdavimo aktai bei atitinkamos pažymos yra sudaromos išskirtinai Sutarties vykdymo kontrolės ir apmokėjimo tikslais. Darbų rezultato atsitiktinio žuvimo ar sugadinimo rizika tenka Rangovui iki galutinio Darbų priėmimo–perdavimo akto be pastabų pasirašymo iš Užsakovo pusės dienos.
6.6. [bookmark: _Ref75781011][bookmark: _Hlk81828086]Galutinis Darbų priėmimo–perdavimo aktas pasirašomas tik Rangovui tinkamai ir pilnai atlikus visus Sutartyje numatytus Darbus ir tinkamai įvykdžius kitus savo įsipareigojimus, t. y. ištaisius visus defektus, tinkamai įforminus ir perdavus Užsakovui visus pagal šią Sutartį ir teisės aktų reikalavimus būtinus atliktų Darbų dokumentus (išpildomąsias nuotraukas, paslėptų darbų aktus, panaudotų medžiagų sertifikatus ir atitikties deklaracijas ir kitą statybos užbaigimo procedūrai reikalingą dokumentaciją). Laikoma, kad Darbai yra užbaigti ir priimti tik tada, kai Užsakovas be pastabų pasirašo galutinį Darbų priėmimo–perdavimo aktą.

7. ATSISKAITYMAI TARP ŠALIŲ
7.1. Rangovas ne vėliau kaip iki einamojo mėnesio 25 (dvidešimt penktos) dienos, privalo pateikti Užsakovo atstovui atliktų Darbų tarpinį priėmimo–perdavimo aktą, kurio pagrindu Rangovas ir Užsakovo atstovas nustato atliktų Darbų dalį, pagal kurią nustatoma Rangovui mokėtina suma taikant Sutarties priedo Nr. 2 „Tiekėjo pasiūlymas (įskaitant Darbų ir medžiagų kiekių žiniaraščius)“ nurodytus Darbų įkainius. PVM sąskaita faktūra pateikiama tik po to, kai Darbų priėmimo-perdavimo aktą pasirašo abi Šalys.
7.2. Užsakovas apmoka Rangovui už tinkamai faktiškai atliktus ir pagal tarpinį ar galutinį Darbų priėmimo–perdavimo aktą perduotus Užsakovui Darbus pagal PVM sąskaitą faktūrą per 30 (trisdešimt) kalendorinių dienų po to, kai gauna PVM sąskaitą faktūrą.
7.3. Vykdant Sutartį visi mokėjimo dokumentai teikiami tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis arba naudojantis „Sąskaitų administravimo bendroji informacinė sistema“ (toliau – SABIS) priemonėmis.
7.4. Mokėjimai atliekami eurais.

6. 
7. 
8. ŠALIŲ ATSAKOMYBĖ
7. 
8. 
8.1. Rangovas atsako Užsakovui už nukrypimus nuo normatyvinių dokumentų reikalavimų, už statinio patvarumo ar atsparumo sumažėjimą ar netekimą.
8.2. Prievolių pagal Sutartį įvykdymas užtikrinamas netesybomis (delspinigiais, baudomis) ir pirmo pareikalavimo banko garantija ir (arba) draudimo bendrovės laidavimo draudimu. 
8.3. Jei Užsakovas dėl savo kaltės vėluoja atsiskaityti su Rangovu už tinkamai atliktus Darbus, jis įsipareigoja sumokėti Rangovui 0,02 % dydžio delspinigius nuo laiku neapmokėtos sumos be PVM už kiekvieną uždelstą kalendorinę dieną.  
8.4. Rangovas, laiku neatlikęs Darbų pagal Darbų vykdymo grafiką, moka Užsakovui 0,02 % dydžio delspinigius nuo neatliktų darbų vertės be PVM už kiekvieną vėlavimo dieną. Vėlavimu laikomas darbų neatlikimas pagal nustatytą Darbų vykdymo grafiką ir delspinigiai pradedami skaičiuoti nuo vėluojamų atlikti darbų dienos. 
8.5. Užsakovas netesybas (baudas, delspinigius) gali vienašališkai išskaičiuoti iš Rangovui mokėtinų sumų (pranešant apie tai Rangovui raštu).
8.6. Sutarties įvykdymo užtikrinimo priemonė - pirmo pareikalavimo banko garantija ir (arba) draudimo bendrovės laidavimo draudimas. 
8.7. Reikalavimai taikomi Sutarties įvykdymo užtikrinimui:
8.7.1. Rangovas per 10 (dešimt) darbo dienų nuo Sutarties pasirašymo dienos privalo Užsakovui pateikti ne mažesnės kaip 5 (penkių) procentų nuo pradinės Sutarties vertės dydžio pirmo pareikalavimo banko garantiją ir (arba) draudimo bendrovės laidavimo draudimo raštą (kartu su draudimo bendrovės laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimo draudimo raštą yra sumokėta), atitinkančius visus šioje Sutartyje nurodytus reikalavimus. Esant poreikiui, gavus Rangovo prašymą raštu (pvz., el. paštu), šis terminas gali būti pratęstas Šalių suderintam terminui. 
8.7.2. Sutarties įvykdymo užtikrinimo galiojimo terminas turi būti ne trumpesnis kaip 25 (dvidešimt penkis) mėn. 
8.7.3. Jei Darbai yra sustabdomi, Darbų atlikimo terminas yra pratęsiamas arba Rangovas vėluoja užbaigti Darbus arba ištaisyti Darbų trūkumus, atitinkamai turi būti pratęstas ir Sutarties įvykdymo užtikrinimo galiojimas. Sutarties įvykdymas turi būti užtikrinamas nenutrūkstamai, pateikiant Užsakovui naują užtikrinimą patvirtinantį dokumentą arbą pateikto dokumento galiojimo pratęsimą ne vėliau kaip likus 14 (keturiolikai) darbo dienų iki pateikto užtikrinimo galiojimo pabaigos. Rangovui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Užsakovas taiko Rangovui 100 (vieno šimto eurų ir 00 ct) Eur baudą už kiekvieną pradelstą dieną.
8.7.4. Prieš pateikdamas Sutarties įvykdymo užtikrinimą, Rangovas gali prašyti Užsakovo patvirtinti, kad Užsakovas sutinka priimti Rangovo siūlomą Sutarties įvykdymo užtikrinimą. Tokiu atveju, Užsakovas privalo atsakyti Rangovui ne vėliau kaip per 3 (tris) darbo dienas nuo Rangovo rašytinio prašymo gavimo dienos.
8.7.5. Užsakovas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Rangovą dėl naujo Sutarties įvykdymo užtikrinimo pateikimo Užsakovui, o Rangovas privalo Sutarties įvykdymo užtikrinimą pateikti per trumpiausiai įmanomą terminą, jei Sutarties įvykdymo užtikrinimas neatitinka Sutartyje keliamų reikalavimų arba Užsakovas turi informacijos, susijusios su Sutarties įvykdymo užtikrinimą išdavusio banko (draudimo bendrovės) veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).
8.7.6. Sutarties įvykdymo užtikrinime bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Užsakovo raštiško pranešimo apie Rangovo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos sumokėti Užsakovui Sutarties įvykdymo užtikrinime nurodytą sumą, pinigus pervedant į Užsakovo sąskaitą.
8.7.7. Sutarties įvykdymo užtikrinime negali būti nurodyta, kad bankas (draudimo bendrovė) atsako tik už tiesioginių nuostolių atlyginimą. Bankas (draudimo bendrovė) neturi teisės reikalauti, kad Užsakovas pagrįstų savo reikalavimą. Užsakovas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Rangovas iš dalies ar visiškai neįvykdė Sutarties ir (arba) ji buvo nutraukta dėl Rangovo kaltės. Užsakovas neįsipareigoja įrodyti realiai patirtų nuostolių ir Rangovas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Užsakovo nuostoliais.
8.7.8. Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną.
8.7.9. Sutarties įvykdymo užtikrinimo suma turi būti nurodoma ir išmokama eurais.
8.7.10. Sutarties įvykdymo užtikrinimas turi būti surašytas lietuvių arba kita kalba (esant Užsakovo prašymui, turi būti pateiktas vertimas į lietuvių kalbą).
8.7.11. Jei Užsakovas pasinaudoja Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, privalo per 10 (dešimt) darbo dienų pateikti Užsakovui naują Sutarties įvykdymo užtikrinimą šioje Sutartyje nustatytomis sąlygomis. 
8.7.12. Sutarties įvykdymo užtikrinimo dokumente nurodytos sumos sumokėjimas nesiejamas su visišku Užsakovo patirtų nuostolių atlyginimu ir neatleidžia Rangovo nuo pareigos juos atlyginti visa apimtimi.
8.7.13. Jei Rangovas nepateikia Užsakovui Sutartyje nustatytos vertės Sutarties įvykdymo užtikrinimo per Sutartyje nustatytą terminą, laikoma, kad Rangovas atsisakė sudaryti Sutartį ir Užsakovas turi teisę Lietuvos Respublikos viešųjų pirkimų įstatymo nustatyta tvarka pasiūlyti sudaryti Sutartį kitam tiekėjui.
8.8. Užsakovas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
8.8.1. Rangovas nuolat netinkamai ar su dideliais trūkumais vykdo Darbus, t. y. kitomis nei Sutartyje ir (ar) jos prieduose nurodytomis sąlygomis ir (ar) terminais, o Užsakovas apie netinkamą Darbų vykdymą raštu (pvz., el. paštu) įspėja Rangovą 2 (du) kartus ar daugiau;
8.8.2. Rangovas nepagrįstai atsisako vykdyti Darbus;
8.8.3. Rangovas per protingai nustatytą laikotarpį neįvykdo Užsakovo nurodymo ištaisyti Darbų trūkumus;
8.8.4. Dėl bet kokių Rangovo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas);
8.8.5. Rangovas be pateisinamos priežasties (ne Sutartyje nustatytais atvejais) vienašališkai nutraukia Sutartį.
8.9. Jeigu Rangovas nesilaiko Sutarties 4.10. punkte ir (ar) Sutarties 4.14. punkte, ir (ar) Sutarties 4.18. punkte nurodytų reikalavimų, Rangovui taikoma 100 (vieno šimto eurų ir 00 ct) Eur bauda už kiekvieną nustatytą reikalavimo pažeidimo atvejį.
8.10. Jeigu Rangovas nesilaiko Sutarties 4.2. punkte nurodyto reikalavimo, Rangovui taikoma 100 (vieno šimto eurų ir 00 ct) Eur bauda už kiekvieną vėlavimo dieną.
8.11. Jeigu Rangovas neužtikrina, kad Sutartį vykdytų Sutarties priede Nr. 4 „Specialistų sąrašas“ nurodyti asmenys (kurie buvo siūlomi Pirkimo procedūrų metu, siekiant atitikti nustatytus kvalifikacinius reikalavimus ir (ar) ekonominio naudingumo kriterijų atitikimui) ir šių trūkumų Rangovas neištaiso per protingą terminą (ne ilgiau kaip 10 (dešimt) darbo dienų nuo nustatyto pažeidimo padarymo dienos), Užsakovas taiko Rangovui 100 (vieno šimto eurų ir 00 ct) eurų baudą, už kiekvieną tokį nustatytą reikalavimo pažeidimo atvejį ir turi teisę vienašališkai nutraukti Sutartį. 
8.12. Rangovas yra visiškai atsakingas už žalą, padarytą tretiesiems asmenims, jų turtui, Užsakovui/Užsakovo turtui padarytą žalą, vykdant Sutartyje numatytus Darbus ir privalo atlyginti tiesioginius trečiųjų asmenų ir (ar) Užsakovo nuostolius. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
8.13. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.
8.14. Sutartinės atsakomybės pritaikymas neatleidžia Šalių nuo pareigos vykdyti Sutartyje prisiimtus įsipareigojimus.

[bookmark: _Toc93857957]9. SUBRANGOVŲ PASITELKIMAS, KEITIMAS, TIESIOGINIO ATSISKAITYMO SU SUBRANGOVAIS GALIMYBĖ 
9.1. Rangovas, vykdydamas sutartinius įsipareigojimus, turi teisę pasitelkti subrangovus Lietuvos Respublikos viešųjų pirkimų įstatymo 88 straipsnio nustatyta tvarka. Už subrangovų, jeigu jie yra pasitelkiami vadovaujantis Pirkimo, kurio pagrindu yra sudaryta Sutartis, atliktus Darbus, Darbų saugą, Darbų metu naudojamų medžiagų ir kitų priemonių kokybę, Darbų atlikimo terminus, atliktų Darbų kokybę ir atliktų Darbų garantinius įsipareigojimus ir (ar) padarytą žalą atsako Rangovas.
9.2. Subrangovai, kurie yra pasitelkiami vadovaujantis Pirkimo, kurio pagrindu yra sudaryta Sutartis, sąlygomis yra šie: [nurodyti. Jei subrangovai nepasitelkiami, nurodoma: Nėra].
9.3. Jei Rangovas pageidauja pasitelkti subrangovus po Sutarties pasirašymo, jis teikia rašytinį prašymą Užsakovui, nurodydamas pasitelkiamus subrangovus, pagrindžia subrangovų pasitelkimo poreikį, jų pašalinimo pagrindų nebuvimą, taip pat pateikia dokumentus pagrindžiančius subrangovų atitiktį Pirkimo dokumentuose keliamiems kvalifikaciniams reikalavimams (jei taikoma). Užsakovas prašymą tenkina arba pateikia argumentuotą atsisakymą prašymą tenkinti per 3 (tris) darbo dienas nuo prašymo pateikimo dienos.
9.4. Subrangovų keitimo tvarka:
9.4.1. subrangovai gali būti keičiami Rangovo prašymu subrangovui bankrutavus, atsisakius vykdyti sutartinius įsipareigojimus ar dėl kitų svarbių priežasčių. Subrangovai, kurių pajėgumais Rangovas remiasi dėl jų atitikimo nustatytiems kvalifikacijos reikalavimams (jei taikoma), gali būti keičiami kitais tik tuo atveju, jei nauji subrangovai atitinka ne mažesnius kvalifikacijos reikalavimus (jei taikoma) nei buvo taikomi ankstesniems. Rangovas prašymą dėl Sutartyje nurodyto subrangovo keitimo kitu subrangovu Užsakovui pateikia raštu (pvz., el. paštu), nurodydamas keitimo priežastis. Kartu su prašymu Rangovas turi pateikti ir subrangovo raštą, kuriame subrangovas nurodo priežastį dėl kurios atsisako / nebegali vykdyti savo sutartinių įsipareigojimų. Kartu su informacija apie naujus subrangovus pateikiami ir subrangovo pašalinimo pagrindų nebuvimą patvirtinantys dokumentai (jei taikoma). Subrangovo pakeitimas kitu subrangovu įforminamas pasirašant papildomą Šalių susitarimą prie Sutarties.
9.5. Užsakovas numato tiesioginio atsiskaitymo su subrangovu galimybę, išskyrus atvejus kai subranga negalima dėl Pirkimo Sutarties pobūdžio. Užsakovas ne vėliau kaip per 3 (tris) darbo dienas nuo Sutarties įsigaliojimo raštu informuoja visus Sutartyje ar jos prieduose įvardintus, pasitelktus papildomai arba pakeistus subrangovą (-us) apie tokią tiesioginio atsiskaitymo galimybę. Subrangovas, norėdamas pasinaudoti šia galimybe turi raštu (pvz., el. paštu) informuoti Užsakovą (kartu pateikdamas subrangos sutarties nuorašą) ir Rangovą. Tais atvejais, kai subrangovas išreiškia norą pasinaudoti tiesioginio atsiskaitymo galimybe, prie šios Sutarties sudaromas trišalis susitarimas (Sutarties priedas Nr. 3) tarp Užsakovo, Rangovo ir subrangovo, kuriame  nustatoma tiesioginio atsiskaitymo su subtiekėju tvarka atsižvelgiant į Pirkimo dokumentuose ir subrangos sutartyje nustatytus reikalavimus ir kitas sąlygas, apimant bet neapsiribojant teise Rangovui prieštarauti nepagrįstiems mokėjimams.

10. FORCE MAJEURE
10.1. Šalys neatsako už savo įsipareigojimų pagal šią Sutartį nevykdymą, jei tokio nevykdymo arba netinkamo vykdymo priežastis buvo nenugalimos jėgos (force majeure) aplinkybės. Nenugalima jėga yra suprantama taip, kaip ją apibrėžia Lietuvos Respublikos teisės aktai.
10.2. Sutarties Šalis, negalinti tinkamai vykdyti savo sutartinių įsipareigojimų dėl nenugalimos jėgos aplinkybių, per 5 (penkias) kalendorines dienas nuo to momento, kai sužinojo ar turėjo sužinoti apie šių aplinkybių atsiradimą, privalo raštu (pvz. el. paštu) pranešti apie tai kitai Šaliai. Neįvykdžiusi šios pareigos Šalis privalo atlyginti dėl to atsiradusius tiesioginius nuostolius.
10.3. Nenugalimos jėgos aplinkybėms ar jų padariniams užsitęsus ilgiau nei 30 (trisdešimt) kalendorinių dienų, bet kuri Sutarties Šalis turi teisę vienašališkai nutraukti Sutartį, apie tai raštu (pvz. el. paštu) pranešus kitai Šaliai.

11. SUTARTIES VYKDYMO SUSTABDYMAS
7. 
8. 
9. 
11.1. Esant nuo Užsakovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių Darbai negali būti atliekami arba Užsakovas negali priimti atliktų Darbų, Užsakovas privalo nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Rangovą ir turi teisę sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Užsakovas turi nedelsdamas, ne vėliau kaip per 3 (tris) darbo dienas apie tai raštu informuoti Rangovą.
10. 
11. 
11.2. Esant nuo Rangovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių  Rangovas negali atlikti Darbų, Rangovas turi nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Užsakovą bei pateikti dokumentus, įrodančius, kaip šios Sutarties vykdymą ribojančios aplinkybės įtakoja Sutarties vykdymą ir turi teisę reikalauti sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Rangovas turi nedelsdamas, ne vėliau kaip per 3 (tris) darbo dienas apie tai raštu (pvz., el. paštu) informuoti Užsakovą.
11.3. Aplinkybės, dėl kurių gali būti stabdomas Darbų atlikimas, yra:
11.3.1. Užsakovui būtinas papildomas laikas įvykdyti viešojo pirkimo procedūras, kurių neįvykdžius negalima tęsti Darbų;
11.3.2. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis, dėl kurių  Rangovas negali atlikti Darbų;
11.3.3. kitos aplinkybės, kurios nebuvo žinomos Sutarties sudarymo metu ir su kuriomis susidurtų bet kuris kitas Rangovas/Užsakovas, ir dėl kurių  Darbai negali būti atliekami, įskaitant Sutarties 5.2. punkte nurodytus renginius bei Sutarties 4.19. punkte nurodytas aplinkybes.
11.4. Sutartinių įsipareigojimų, kurių vykdymas buvo sustabdytas, vykdymo terminas pratęsiamas laikotarpiui, kuris, išnykus aplinkybėms, dėl kurių sutartinių įsipareigojimų vykdymas buvo sustabdytas, pagal Sutartį buvo likęs Rangovo sutartinių įsipareigojimų vykdymui iki kol sutartinių įsipareigojimų vykdymas buvo sustabdytas.
11.5. Sutartinių įsipareigojimų vykdymo sustabdymas ir atnaujinimas įforminami raštu Šalims pasirašant papildomą susitarimą prie Sutarties, kuris yra neatskiriama Sutarties dalis.
11.6. Toks sutartinių įsipareigojimų vykdymo stabdymas negali turėti įtakos Sutarties kainai, t. y. Užsakovas nekompensuoja Rangovui dėl tokio sustabdymo kilusių (jei kiltų) Rangovo išlaidų, išskyrus Sutarties kainos/ įkainių perskaičiavimą, kaip numatyta Sutarties 1 skyriuje.
11.7. Jeigu Darbų sustabdymas trunka ilgiau nei 5 (penkis) mėnesius, bet kuri Šalis turi teisę vienašališkai ne teismo tvarka nutraukti Sutartį, iš anksto prieš 10 (dešimt) kalendorinių dienų įspėdama kitą Šalį. Sutartis laikoma nutraukta kitą dieną po įspėjimo termino pabaigos, jeigu per įspėjimo terminą nėra atnaujinamas visų Darbų ar sustabdytos Darbų  dalies vykdymas. 
 
12. SUTARTIES GALIOJIMAS IR UŽTIKRINIMAS
12.1. Sutartis įsigalioja Sutarties Šalims ją pasirašius (antrosios Šalies pasirašymo dieną) ir Rangovui pateikus reikalaujamą Sutarties įvykdymo užtikrinimą. Sutartis galioja iki visiško ir tinkamo Šalių Sutartyje numatytų įsipareigojimų įvykdymo. 
12.2. Sutartis Sutarties galiojimo laikotarpiu gali būti keičiama, vadovaujantis Lietuvos Respublikos viešųjų pirkimų įstatymo 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.

13. GARANTINIS LAIKOTARPIS
13.1. Pagal Sutartį atliktiems Darbams suteikiami Lietuvos Respublikos teisės aktuose įtvirtinti garantiniai terminai, kurie pradedami skaičiuoti nuo visų Darbų galutinio rezultato ir objekto perdavimo Užsakovui baigiamuoju ar galutiniu aktu dienos.
13.2. Rangovui atsisakius pašalinti defektus arba jų nepašalinus per Užsakovo nustatytą protingą terminą, juos pašalina Užsakovas, o Rangovas privalo kompensuoti Užsakovui atliktų darbų vertę. 
14. SUTARTIES NUTRAUKIMAS 
14.1. Sutartis gali būti nutraukta Šalių rašytiniu susitarimu. 
14.2. Užsakovas turi teisę vienašališkai nutraukti Sutartį, apie tokį Sutarties nutraukimą raštu (pvz. el. paštu) pranešant Rangovui prieš 30 (trisdešimt) kalendorinių dienų, jeigu:
14.2.1. Rangovas bankrutuoja arba yra likviduojamas, sustabdo ūkinę veiklą arba  įstatymuose ir kituose teisės aktuose numatyta tvarka susidaro analogiška situacija;
14.2.2. Rangovas neužtikrina, kad Sutartį vykdytų specialistai, kurių kvalifikacija ir patirtis buvo įvertinta Pirkimo vykdymo metu arba kiti su Užsakovo atstovu suderinti Sutarties vykdymui paskirti ne žemesnės kvalifikacijos specialistai;
14.2.3. Yra Sutarties 8.8.1 ar 8.8.2 punktuose nurodytos aplinkybės;
14.2.4. Rangovas daugiau nei 30 (trisdešimt) kalendorinių dienų vėluoja atlikti Darbus nuo Darbų atlikimo termino pabaigos, nurodytos Sutarties 2.1. punkte ir (arba) nuo Darbų atlikimo termino pratęsimo pabaigos, jei toks buvo taikomas, taip kaip nurodyta Sutarties 2.6. punkte;
14.2.5. Jeigu paveldotvarkos finansavimas nebus skirtas / netenkama finansavimo;
14.2.6. Kitais Sutartyje nustatytais atvejais.
14.3. Rangovas turi teisę vienašališkai nutraukti Sutartį, raštu (pvz. el. paštu) įspėdamas Užsakovą prieš 30 (trisdešimt) kalendorinių dienų, jeigu Užsakovas daugiau kaip 14  (keturiolika) dienų vėluoja apmokėti už tinkamai atliktus ir perduotus Darbus.
14.4. Užsakovui arba Rangovui vienašališkai arba Šalių susitarimu nutraukus Sutartį, Rangovas privalo perduoti visus iki Sutarties nutraukimo atliktus Darbus, pasirašant Darbų priėmimo–perdavimo aktą. Užsakovas už tinkamai ir kokybiškai atliktus Darbus privalo sumokėti.
14.5. Sutartis taip pat gali būti nutraukta kitais Sutartyje ir (ar) Lietuvos Respublikos viešųjų pirkimų įstatymo 90 straipsnyje ir (ar) Lietuvos Respublikos civilinio kodekso 6.217 straipsnyje nustatytais atvejais. Apie tokį Sutarties nutraukimą Šalys raštu (pvz. el. paštu) praneša viena kitai prieš 15 (penkiolika) kalendorinių dienų.
14.6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.

15. SPECIALISTŲ KEITIMO PAGRINDAI IR TVARKA
15.1. Rangovas negali keisti Sutarties priede Nr. 4 „Specialistų sąrašas“ nurodytų specialistų, kurie buvo nurodyti Rangovo pasiūlyme, visam arba iki Sutarties įvykdymo pabaigos likusiam Sutarties vykdymo terminui prieš tai raštu (pvz., el. paštu) nepranešęs Užsakovui ir negavęs jo raštiško sutikimo. Keičiamas specialistas turi turėti ne žemesnę kvalifikaciją nei buvo nurodyta Pirkimo dokumentuose ir Rangovo pasiūlyme, jeigu Rangovas siūlė specialistus siekiant atitikti Pirkime nustatytus Kokybinius kriterijus (jei taikoma).
15.2. Rangovas Sutarties vykdymo metu gali inicijuoti Rangovo specialisto, numatyto Sutarties priede Nr. 4 „Specialistų sąrašas“ keitimą, nurodydamas tokio keitimo motyvus.
15.3. Rangovas, siekdamas pakeisti specialistą, turi raštu (pvz., el. paštu) informuoti Užsakovą prieš 3 (tris) darbo dienas ir gauti Užsakovo sutikimą. Rangovas kartu su Užsakovu raštu sudaro susitarimą dėl specialisto pakeitimo, kurį pasirašo abi Šalys. Šis susitarimas yra neatskiriama Sutarties dalis.

16. GINČŲ NAGRINĖJIMO TVARKA
16.1. Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
16.2. Bet kokie nesutarimai ar ginčai, kylantys tarp Šalių dėl šios Sutarties ar su ja susiję, sprendžiami abipusiu susitarimu derybose. Šalims nepavykus susitarti derybomis, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme pagal Užsakovo buvimo vietą, jei įstatymai nenustato išimtinio bylų teismingumo.

17. KITOS SĄLYGOS 
17.1. Sutarties vykdymo metu Rangovo gauta informacija ir dokumentai yra konfidencialūs. Be išankstinio raštiško Užsakovo leidimo Rangovas neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį arba tai nustato galiojantys teisės aktai. 
17.2. Visi šios Sutarties vykdymo metu Šalių gauti asmens duomenys bus tvarkomi tik šioje sutartyje numatytu tikslu ir tiek, kiek būtina tinkamai įgyvendinti Sutartį, laikantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą.
17.3. Sutartis sudaroma pasirašant kvalifikuotais elektroniniais parašais arba apsikeičiant pasirašytomis skenuotomis Sutarties kopijomis PDF formatu.
17.4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

18. Sutarties priedai 
18.1. Priedas Nr. 1 – Techninė specifikacija (su priedais);
18.2. Priedas Nr. 2 – Tiekėjo pasiūlymas (įskaitant Darbų ir medžiagų kiekių žiniaraščius);
18.3. Priedas Nr. 3 – Trišalis susitarimas dėl tiesioginio atsiskaitymo su subrangovais;
18.4. Priedas Nr. 4 – Specialistų sąrašas.

19. Sutarties šalių adresai ir rekvizitai:

	Rangovas:
	Užsakovas: Vilniaus universitetas


	Juridinio asmens kodas , 
PVM mokėtojo kodas ,
adresas xxx g. x, Vilnius,
a/s, 
AB 
Banko kodas 

[pareigos, vardas pavardė]
	Juridinio asmens kodas 211950810, 
PVM mokėtojo kodas LT119508113, 
adresas Universiteto g. 3, Vilnius, LT-01513,
A/s LT537300010002460768
AB „Swedbank“
Banko kodas 73000

Kancleris Raimundas Balčiūnaitis

